Diari Oficial de la Generalitat Valenciana


Sumari del DOGV 5384, del 09-11-2006 (2006/11570)

Bases específiques que han de regir la convocatòria per a cobrir en propietat una plaça de tècnic en promoció econòmica.
------------------------------------------------------------------------------------------------------------------------

### Dades del document

Número de DOGV
:   5384

Data del DOGV
:   09-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/11508


Data del document
:   28-09-2006

Organisme emissor
:   Ajuntament d'Aldaia

Tipus de document
:   Convocatòria

Anàlisi jurídica

 Descriptors 

:   * Aldaia
    * ciència econòmica
    * concurs administratiu
    * administració local

Bases específiques que han de regir la convocatòria per a cobrir en propietat una plaça de tècnic en promoció econòmica. [2006/Q11932]  
La Junta de Govern Local, en la sessió feta el 26 de setembre de 2006, va adoptar l'acord que es transcriu literalment:  
«Bases específiques que han de regir la convocatòria per a cobrir en propietat una plaça de tècnic o tècnica en promoció econòmica.  
La Junta de Govern Local de l'Ajuntament d'Aldaia, en la sessió feta el dia 2 de maig de 2006, va aprovar l'oferta d'ocupació de l'Ajuntament d'Aldaia per a l'any 2006, publicada en el Diari Oficial de la Generalitat de data 2 de juny de 2006, número 5272, pàgina 20579.  
Vista l'acta de la Mesa General de Negociació, de data 13 de setembre de 2006.  
Per tot això, en virtut de les atribucions que conferixen l'article 21.1.h i g) de la Llei 7/1985, de 2 d'abril, modificada per la Llei 11/1999, de 21 d'abril, i l'article 41 en els apartats 14, 25 i 27 del Reglament d'Organització, Funcionament i Règim Jurídic de les Entitats Locals, aprovat pel Reial Decret 2.568/1986, de 28 de novembre, i la Resolució de l'Alcaldia número 924/2003, de 26 de juny, per la qual es delega en la Comissió de Govern la facultat d'aprovar les bases de processos selectius, la Junta de Govern Local acorda:  
Primer  
Aprovar les bases per a la provisió d'una plaça de tècnic o tècnica en promoció econòmica que a continuació es transcriuen:  
Bases que han de regir la convocatòria per a cobrir en propietat una plaça de tècnic o tècnica en promoció econòmica.  
Primera. Normativa aplicable  
En tot allò que no està establit en estes bases, caldrà ajustar-se al que disposa el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de Funció Pública Valenciana, el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració de l'Estat, així com la normativa de caràcter general aplicable.  
Estes bases específiques es regixen, en allò no establit, per les bases generals aprovades per Comissió de Govern de l'Ajuntament d'Aldaia, de data 26 de març de 2002, publicades en el Diari Oficial de la Generalitat de data 23 d'abril de 2002, número 4234.  
Segona. Requisits específics. Nombre i característiques dels llocs convocats  
Denominació: tècnic en promoció econòmica.   
Àmbit: benestar ciutadà.  
Departament: Desenvolupament Local.   
Nombre de places: una.  
Naturalesa: personal funcionari.  
Escala: administració especial.   
Subescala: servicis especials.   
Classe: plaça de comeses especials.   
Branca: promoció econòmica.  
Grup: A.  
Retribucions: C.D. 22 C.E. 12A, segons el catàleg de la valoració actual o la que en el seu dia es trobe vigent.  
Titulació exigida: llicenciat en Econòmiques/Empresarials.  
Sistema selectiu: concurs oposició.  
Drets d'examen: els establits en les ordenances fiscals vigents a l'Ajuntament d'Aldaia en el moment de la publicació de l'extracte de la convocatòria en el Boletín Oficial del Estado.  
Tercera. Presentació d'instàncies i documentació annexa  
Les instàncies en què se sol·licita formar part en la present convocatòria s'adreçaran a l'alcaldessa presidenta de l'Ajuntament d'Aldaia, i es podrà utilitzar la instància model que figura com a annex I.  
Les instàncies es presentaran al Registre General o en la forma que determina l'article 38.4 de la Llei 30/1984, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de l'extracte d'esta convocatòria en el Boletín Oficial del Estado.  
En les instàncies per a formar part en esta convocatòria, els o les aspirants hauran de manifestar que complixen tots i cada un dels requisits exigits en estes bases.  
A les instàncies s'acompanyarà en sobre tancat una memòria projecte sobre els coneixements i les experiències laborals de l'aspirant en relació amb les funcions del lloc objecte de la convocatòria. No es valorarà cap sol·licitud que no tinga este requisit.  
Les bases es trobaran a la disposició de les persones interessades a les dependències municipals.  
Quarta. Admissió dels aspirants  
Per a ser admesos o admeses a l'oposició, n'hi haurà prou que les persones aspirants manifesten a les seues instàncies que complixen totes i cada una de les condicions exigides en estes bases, referides a la data de finalització del termini de presentació d'instàncies i que aporten, en sobre tancat, una memòria projecte en les condicions exposades en la base sisena, així com el justificant d'haver pagat els drets d'examen.  
La memòria es presentarà en Times New Roman, 11 punts, alineació justificada, interlineat senzill, marge superior 5 centímetres, inferior 2,5 centímetres, esquerre i dret 3 centímetres i l'extensió de la qual no podrà superar els 20 folis.  
Expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos. Esta resolució es publicarà en el Diari Oficial de la Generalitat i al tauler d'edictes de l'ajuntament, i es concedirà un termini de 10 dies per a l'esmena de defectes per les persones aspirants excloses. No obstant això, els errors de fet podran esmenar-se en qualsevol moment, d'ofici o a petició de la persona interessada.  
Transcorregut este termini, sense que s'hi formulen reclamacions, s'entendran definitives les llistes, i l'Alcaldia resoldrà les reclamacions presentades.  
En la resolució per la qual s'aproven les llistes, es determinarà el lloc, la data i l'hora de l'inici de les proves de l'oposició. Als opositors o opositores se'ls convocarà per a cada exercici en crida única, trets els casos de força major degudament justificats i apreciats lliurement pel tribunal. El tribunal farà públiques les crides per als successius exercicis al tauler d'edictes de l'ajuntament.  
Cinquena. Tribunal de valoració  
El tribunal estarà compost pels membres següents:  
Presidenta titular: l'alcaldessa presidenta o regidor o regidora de l'ajuntament en qui delegue, amb el seu respectiu suplent.  
Secretària titular: la secretària de l'ajuntament o un funcionari o funcionària d'igual o superior titulació a la requerida, amb el seu respectiu suplent.  
Vocals:  
Un funcionari o funcionària de carrera d'igual o superior titulació a la requerida i qualificació professional designat per l'Alcaldia, amb el seu respectiu suplent.  
Un funcionari o funcionària de carrera d'igual o superior titulació a la requerida i qualificació professional designat per l'Alcaldia, amb el seu respectiu suplent.  
Un funcionari o funcionària de carrera d'igual o superior titulació a la requerida i qualificació professional designat per l'Alcaldia, amb el seu respectiu suplent.  
Un o una representant de l'administració del Consell de la Generalitat valenciana, amb titulació igual o superior a la requerida per a la plaça que es convoca, amb el seu respectiu suplent.  
Un funcionari o funcionària de carrera de la mateixa titulació o superior, designat per les organitzacions sindicals amb representació a la Mesa General de Negociació, amb el seu respectiu suplent.  
El tribunal no podrà constituir-se ni actuar sense l'assistència de més de la meitat dels seus membres, titulars o suplents indistintament. Els o les vocals hauran de posseir una titulació igual o superior a l'exigida per a l'accés a la plaça convocada.  
Els membres del tribunal hauran d'abstindre's d'intervindre, cosa que notificaran a l'autoritat convocant, i podran ser recusats quan concórreguen circumstàncies establides en l'article 28 de la Llei de Règim Jurídic de les Administracions Públiques i de Procediment Administratiu Comú, de 26 de novembre de 1992.  
Sisena. Descripció de les proves i sistema d'avaluació  
Fase oposició.  
Primer exercici: exercici obligatori i eliminatori.  
Preguntes breus.  
Consistirà a contestar per escrit diverses preguntes sobre les matèries compreses al temari annex, que no necessàriament es correspondran amb epígrafs concrets.  
La durada d'este exercici no podrà ser inferior a una hora ni superior a dues hores i el fixarà prèviament el tribunal.  
Esta prova es qualificarà de 0 a 10 punts, i caldrà obtindre una puntuació mínima de 5 punts.  
Segon exercici: exercici obligatori i eliminatori.  
Supòsits pràctics.  
Consistirà en el desenvolupament d'un o diversos supòsits pràctics que proposarà el tribunal d'acord amb les matèries específiques del temari annex.  
La durada d'este exercici no podrà ser inferior a una hora ni superior a tres hores i el fixarà prèviament el tribunal.  
L'exercici es qualificarà de 0 a 10 punts, i caldrà obtindre una puntuació mínima de 5 punts.  
Tercer exercici: exercici obligatori i no eliminatori.  
Memòria projecte.  
Consistirà en l'exposició pública d'una memòria lliurada per cada candidat prèviament. La durada màxima d'este exercici serà d'una hora.  
Esta prova es qualificarà de 0 a 10 punts.  
La memòria esmentada haurà de versar sobre el desenvolupament del servici de desenvolupament local i comerç municipal, i haurà d'incidir sobre la programació de l'activitat.  
Posteriorment, el tribunal de valoració podrà mantindre una entrevista amb els aspirants sobre els coneixements sobre el temari annex i altres aspectes que estime convenients.  
Este apartat no podrà superar el 20% de la qualificació total de l'exercici.  
Finalitzada la fase oposició, el tribunal farà pública, al tauler d'edictes i al lloc o llocs de realització de l'últim exercici, la relació d'aspirants aprovats, per orde de puntuació final obtinguda en la esta fase, amb indicació de la data de realització de la fase concurs.  
Fase concurs.  
Amb aquells o aquelles aspirants que hagen superat la fase d'oposició es farà la fase de concurs, i s'obrirà un termini de 10 dies hàbils, comptadors de la publicació de l'annex amb la puntuació de la fase oposició al tauler d'edictes municipal, per a aportar la documentació necessària, a l'efecte de la valoració d'esta fase. Els mèrits que s'aporten, hauran d'estar referits necessàriament a la data de finalització del termini de presentació d'instàncies, i degudament compulsats.  
Una vegada finalitzat el termini de presentació de mèrits al·legats per les persones aspirants, el tribunal en procedirà a la baremació, atenent els criteris següents:  
A) Antiguitat: fins a un màxim de 10 punts.  
Es valorarà 0,15 punts cada mes complet de servicis en actiu en l'administració local com a agent de desenvolupament local, fins a un màxim de 10 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de Reconeixement dels Servicis Previs en l'Administració Pública.  
B) Formació: fins a un màxim de 7 punts.  
Cursos de formació i perfeccionament:  
Es valoraran els cursos de formació i perfeccionament homologats per l'Institut Valencià d'Administració Pública o, si és el cas, aquells que hagen sigut impartits per una administració pública universitària, que haja cursat la persona interessada i el contingut del qual tinga relació amb l'àmbit funcional de la plaça de tècnic de desenvolupament local i/o amb el temari de les presents bases.  
L'assignació de punts es realitzarà d'acord amb l'escala següent:  
a) De més 250: 1,5 punts.  
b) De 100 hores a 249 hores: 1 punt.  
C) Valencià: fins a un màxim de 2 punts.  
Coneixement del valencià sempre que s'acredite estar en possessió del pertinent certificat o homologació expedits per la Junta Qualificadora de Coneixements de Valencià, d'acord amb la següent escala general:  
a) Coneixement grau superior: 2 punts.   
b) Coneixement grau mitjà 1,5 punts.  
c) Coneixement grau elemental: 1 punt.   
d) Coneixement oral: 0,5 punts.  
D) Altres: fins a un màxim d'1 punt.  
Es podran valorar fins a un màxim d'1 punt altres mèrits, com l'experiència professional com a docent o ponent, les publicacions realitzades en l'administració pública, els cursos sobre qualitat i altres mèrits que a juí del tribunal es consideren oportuns.  
Finalitzada la fase concurs, el tribunal farà pública, al tauler d'edictes, la relació d'aspirants aprovats, per orde de puntuació final obtinguda en les dues fases, en un nombre no superior al de places convocades.  
Setena. Recursos  
Contra les presents bases les persones interessades podran interposar els recursos establits en la base dènou de les bases generals.  
ANNEX II  
Matèries comunes  
Tema 1. La Constitució espanyola de 1978. Principis generals.   
Tema 2. Drets i deures fonamentals dels espanyols.  
Tema 3. La corona. Les Corts Generals.   
Tema 4. El Govern i l'administració. El poder judicial.  
Tema 5. Organització territorial de l'Estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i organització.  
Tema 6. Fonts del dret públic. La llei: les seues classes. El reglament: les seues classes. Altres fonts del dret administratiu.  
Tema 7. Principis generals del procediment administratiu. Normes reguladores. Dies i hores hàbils, còmput de terminis. Recepció i registre de documents.  
Tema 8. Fases del procediment administratiu general. El silenci administratiu. La teoria de la invalidesa de l'acte administratiu. Actes nuls i anul·lables. Convalidació. Revisió d'ofici.  
Tema 9. Els recursos administratius. Classes de recursos segons la Llei 4/1999 de modificació de la Llei 30/1992, de Règim Jurídic de les Administracions Públiques i Procediment Administratiu Comú. El recurs contenciós administratiu.  
Tema 10. Règim local espanyol. Principis constitucionals.   
Tema 11. La província en el règim local. Organització provincial. Competències.  
Tema 12. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.  
Tema 13. Personal al servici de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.  
Tema 14. Principis generals i classes de contractes administratius en l'esfera local. La selecció del contractista. Drets i deures dels contractistes i de l'administració.  
Tema 15. Les formes d'activitat de les entitats locals. La intervenció administrativa en l'activitat privada. Procediment d'atorgament de llicències.  
Tema 16. El servici públic en l'esfera local. Els modes de gestió dels servicis. Consideració especial de la concessió.  
Tema 17. Funcionament dels òrgans col·legiats locals. Convocatòria i orde del dia. Requisits de constitució. Votacions. Actes i certificats d'acords.  
Tema 18. Hisendes locals. Classificació dels ingressos.  
Matèries específiques  
Tema 19. Venda no sedentària. Normativa, àmbit d'aplicació, requisits per a l'exercici de la venda no sedentària i modalitats.  
Tema 20. La formació comercial.   
Tema 21. Requisits formals per a la constitució d'una societat mercantil.  
Tema 22. Programes públics d'interés social i general a la Comunitat Valenciana. Normativa i línies d'actuació.  
Tema 23. Programes d'ajuda a la pime valenciana.  
Tema 24. Principals variables del mercat de treball. La població activa, la població en edat de treballar, la població desocupada i la taxa de desocupació. El mercat de treball espanyol.  
Tema 25. Altres formes societàries: societat de garantia recíproca, entitats de capital de risc, agrupació d'interés econòmic, societat d'inversió mobiliària.  
Tema 26. Obligacions de l'empresari. Les fiscals, les laborals i les comptables.  
Tema 27. Mesures per a integrar l'activitat comercial en l'entramat urbà del municipi. L'accessibilitat, element clau en les zones comercials urbanes.  
Tema 28. Mesures de foment d'ocupació estable.  
Tema 29. Els tallers de formació i inserció laboral. Característiques, perfils i antecedents.  
Tema 30. Els sistemes de qualitat. El sistema de qualitat de la Xarxa d'Agències de Foment d'Iniciatives Comercials.  
Tema 31. Els programes de garantia social. Tipologia, característiques i antecedents a Aldaia.  
Tema 32. Els problemes de competitivitat del petit comerç.   
Tema 33. Els principals instruments financers de l'empresa.  
Tema 34. Els plans integrals per a l'ocupació i el salari jove. Normativa, col·lectius i tipus d'ajuda. Antecedents.  
Tema 35. Els plans de formació reglada que pot tramitar una Agència de Desenvolupament Local. Normativa, tipus, gestió i coordinació.  
Tema 36. Els pactes territorials per l'ocupació.  
Tema 37. Els mercats municipals. La seua funció en la configuració de l'oferta comercial local. El seu futur.  
Tema 38. Els horaris comercials. Antecedents, problemàtica i normativa aplicable.  
Tema 39. Els centres comercials d'àrea urbana. Origen, requisits, definició i procés de constitució.  
Tema 40. Els centres associats del Servici Valencià d'Ocupació i Formació en l'àmbit de la intermediació laboral.  
Tema 41. Llei 7/1996, de 15 de gener, d'Ordenació del Comerç Detallista. Conceptes bàsics. Principis generals.  
Tema 42. Llei 7/1996, de 15 de gener, d'Ordenació del Comerç Detallista. Activitats de promoció de vendes. Vendes especials.  
Tema 43. Les zones industrials d'Aldaia.   
Tema 44. Les polítiques de desenvolupament local en els inicis del segle XXI.  
Tema 45. Les mesures de suport al comerç a la Comunitat Valenciana: ajudes a la modernització del comerç interior.  
Tema 46. Les llicències municipals específiques en matèria de comerç i altres que puguen relacionar-se per a l'exercici de l'activitat comercial.  
Tema 47. Les formes jurídiques. Característiques de les principals.   
Tema 48. Les fires comercials. Les fires de promoció comercial a nivell local.  
Tema 49. Les escoles taller, les cases d'ofici i els tallers d'ocupació. Definició, marc jurídic i antecedents.  
Tema 50. Les cooperatives detallistes, les cadenes voluntàries, i les cadenes sucursalistes.   
Tema 51. Les bones pràctiques mediambientals en els mercats municipals.  
Tema 52. Les agències de foment d'iniciatives comercials. Ferramentes de gestió.  
Tema 53. Les agències de foment d'iniciatives comercials. Definició. Funcions. Normativa aplicable.  
Tema 54. Les agències de desenvolupament local i la figura de l'agent de desenvolupament local.   
Tema 55. La venda no sedentària a Aldaia.  
Tema 56. La política regional europea. Els fons europeus.  
Tema 57. L'obtenció de dades en el desenvolupament local. Tècniques quantitatives, tècniques qualitatives, la seua aplicació al desenvolupament local.  
Tema 58. La Llei 8/1986, d'Ordenació del Comerç i Superfícies Comercials. Principis generals, objectius, àmbit d'aplicació i règim administratiu de l'activitat comercial.  
Tema 59. La idea de negoci.  
Tema 60. La formació com a instrument per a la inserció. La formació professional ocupacional.  
Tema 61. La formació com a instrument per a la inserció laboral: definició i conceptes, formació i desenvolupament local, anàlisi de les necessitats de formació, planificació i programació, finançament.  
Tema 62. La forma jurídica. Règim fiscal, tràmits constitutius. Llicències i autoritzacions.   
Tema 63. L'estructura comercial d'Aldaia. Principals característiques.  
Tema 64. La caracterització de la interacció de l'activitat comercial i el territori.   
Tema 65. La qualitat, definició i conceptes. Norma UNIX-EN CHP 4392:2000.  
Tema 66. L'activitat comercial i el medi ambient. Les bones pràctiques mediambientals en el comerç.  
Tema 67. Instruments d'ocupació: les accions d'orientació professional per a l'ocupació i autoocupació.  
Tema 68. I+E. Normativa, qualificació, inscripció, tipus de subvencions.  
Tema 69. L'urbanisme comercial. L'ordenació espacial. Les figures de planejament.   
Tema 70. El Registre d'Activitats Comercials de la Comunitat Valenciana.  
Tema 71. El pla territorial de comerç i els plans d'actuació comercial.  
Tema 72. El pla de màrqueting. Fixació d'objectius, la tècnica Dafo, proposta d'actuació.  
Tema 73. El pla d'empresa. Objectius, definició i contingut. La seua utilització en l'assessorament a emprenedors.  
Tema 74. El merchandising.   
Tema 75. El mercat municipal d'Aldaia.  
Tema 76. El màrqueting: les polítiques de producte, de preu, de distribució i de comunicació.  
Tema 77. L'ICO. Les principals fonts de finançament.  
Tema 78. El consum de béns de consum diari en règim d'autoservici, hipermercats, supermercats, discount. Tipologia, evolució i perspectives de futur.  
Tema 79. El comerç detallista especialitzat. Botigues de proximitat, botigues de conveniència. Característiques generals, evolució i tendències.  
Tema 80. El comerç agrupat, centres comercials, evolució d'implantació, definició, tipologia.  
Tema 81. L'assessorament a la creació d'empreses. Metodologia, problemàtica en la creació d'empreses, el grup d'emprenedors.  
Tema 82. L'anàlisi de viabilitat d'un projecte empresarial.   
Tema 83. Desenvolupament local. Definició i actors participants.  
Tema 84. Desenvolupament local i els nous jaciments d'ocupació.   
Tema 85. Desenvolupament local i foment de la cultura emprenedora.   
Tema 86. Contractes laborals: contractes d'inserció, contractes de formació, contractes en pràctiques i contractes per obra o servici determinat. Definició i diferències.  
Tema 87. Ajudes, subvencions i línies de finançament a emprenedors.   
Tema 88. Ajudes a la Comunitat Valenciana al desenvolupament local.  
Tema 89. Les formes jurídiques. Aspectes a tindre en compte per a la seua elecció. El nom de l'empresa.  
Tema 90. L'estructura comercial de la Comunitat Valenciana. El comerç detallista. Característiques estructurals.  
Segon  
Aprovar la convocatòria per a la provisió d'una plaça de tècnic o tècnica de promoció econòmica. Els efectes de la qual queden demorats a la data de publicació del present acord en el Diari Oficial de la Generalitat.  
Tercer  
Que s'execute en forma legal, i es faculta l'Alcaldia per a la resolució de tots els actes que es deriven de l'execució del present acord, incloent-hi els possibles recursos que s'hi puguen formular contra este acord.  
Aldaia, 28 de setembre de 2006.. L'alcaldessa: Desemparats Navarro i Prósper.